Η KANTOR (https://www.kantor-group.eu/), αναζητά έναν δυναμικό και φιλόδοξο Μηχανικό Χωροτάκτη ή Πολεοδόμο, για να ενταχθεί στην ομάδα της και θα εργαστεί στο πλαίσιο υλοποίησης δράσης του Υπουργείου Περιβάλλοντος και Ενέργειας (Υ.Π.ΕΝ.), η οποία χρηματοδοτείται από το Ταμείο Ανάκαμψης και Ανθεκτικότητας.

Η θέση αφορά παροχή εξειδικευμένων συμβουλευτικών-επιστημονικών υπηρεσιών και υπηρεσιών Τεχνικού Συμβούλου διαχείρισης έργων και οι αρμοδιότητες της περιλαμβάνουν τα εξής:

* Υποστήριξη και συντονισμός με τις Επιτροπές Επίβλεψης των μελετών.
* Διατύπωση απαντήσεων σε ερωτήματα Αναδόχων και Επιτροπών Επίβλεψης για θέματα σχεδιασμού και τεχνικά ζητήματα.
* Υποστήριξη στον έλεγχο πληρότητας και περιεχομένου των μελετών (Τοπικά Πολεοδομικά Σχέδια - ΤΠΣ, Ειδικά Πολεοδομικά Σχέδια - ΕΠΣ, Μελέτες Ζωνών Υποδοχής Συντελεστή, Οριοθέτηση Οικισμών, Χαρακτηρισμός Κοινόχρηστων Οδών), σύμφωνα με τις ισχύουσες τεχνικές προδιαγραφές και τη νομοθεσία.
* Έλεγχος πληρότητας και συμβατότητας των Στρατηγικών Μελετών Περιβαλλοντικών Επιπτώσεων (ΣΜΠΕ) και υποστήριξη της διαδικασίας δημόσιας διαβούλευσης.
* Συλλογή, αξιολόγηση και επεξεργασία γνωμοδοτήσεων, απόψεων και ενστάσεων από τη δημόσια διαβούλευση.
* Παροχή διευκρινήσεων σε ζητήματα χρήσεων γης, όρων δόμησης, δικτύων και υποδομών.
* Υποστήριξη της προώθησης των ενεργειών για τη θεσμοθέτηση των μελετών και εισήγηση προς το Κεντρικό Συμβούλιο Πολεοδομικών Θεμάτων και Αμφισβητήσεων (ΚΕ.ΣΥ.ΠΟ.ΘΑ.).
* Εντοπισμός ζητημάτων που δημιουργούν καθυστερήσεις και διατύπωση προτάσεων αντιμετώπισης.
* Παροχή εξειδικευμένων νομικών συμβουλευτικών υπηρεσιών σε θέματα πολεοδομικού ή/και αστικού δικαίου.
* Συμμετοχή σε συναντήσεις με Αναδόχους, Επιτροπές και Φορείς Υλοποίησης

**Απαραίτητα Προσόντα**

Αναζητούμε υποψηφίους με:

* Πτυχίο ΑΕΙ Μηχανικού Χωροτάκτη ή Πολεοδόμου ή ισότιμου τίτλου σπουδών.
* Γνώση και εμπειρία στις τεχνικές προδιαγραφές και τη νομοθεσία των Τοπικών Πολεοδομικών Σχεδίων (ΤΠΣ) και των Ειδικών Πολεοδομικών Σχεδίων (ΕΠΣ).
* Γνώση της νομοθεσίας για τις Στρατηγικές Μελέτες Περιβαλλοντικών Επιπτώσεων (ΣΜΠΕ) (ΚΥΑ 107017/2006, ΦΕΚ 1225/Β/05.09.2006, όπως τροποποιήθηκε).
* Γνώση των Υπουργικών Αποφάσεων και Προδιαγραφών που αναφέρονται στο αντικείμενο εργασίας (π.χ., Μελέτες Γεωλογικής Καταλληλότητας, Πολεοδομικά Σταθερότυπα, Μεθοδολογία Οριοθέτησης Οικισμών).
* Εμπειρία στην υποστήριξη Επιτροπών Επίβλεψης και στη διαχείριση σύνθετων νομικών και τεχνικών ζητημάτων.
* Άριστες επικοινωνιακές και οργανωτικές δεξιότητες.
* Ικανότητα εργασίας σε πιεστικά χρονοδιαγράμματα.
* Επιθυμητή η εμπειρία σε έργα που χρηματοδοτούνται από το Ταμείο Ανάκαμψης και Ανθεκτικότητας.

**Παροχές**

Η KANTOR προσφέρει ένα ελκυστικό πακέτο παροχών που περιλαμβάνει:

* Ανταγωνιστικό πακέτο σταθερών αποδοχών, αναγνωρίζοντας την αξία και την προσφορά των συνεργατών μας.
* Πρόγραμμα ιδιωτικής ιατροφαρμακευτικής περίθαλψης, εξασφαλίζοντας ένα πλέγμα ασφάλειας και ευημερίας.
* 25 ημέρες ετήσιας άδειας, για την εξισορρόπηση προσωπικής και επαγγελματικής ζωής.
* Ευκαιρίες επαγγελματικής εξέλιξης και ανάπτυξης σε ένα δυναμικό και υποστηρικτικό εργασιακό περιβάλλον.
* Συμμετοχή σε ένα οργανωσιακό οικοσύστημα που προάγει τη συνεργασία, την καινοτομία και επιβραβεύει την αριστεία και τη δέσμευση.

**Γίνετε Μέρος της Ομάδας μας**

Εάν διαθέτετε τα παραπάνω προσόντα και επιθυμείτε να ενταχθείτε στην ομάδα της KANTOR, αναλαμβάνοντας ένα σημαντικό ρόλο, σας ενθαρρύνουμε να υποβάλετε το βιογραφικό σας στο: central@kantor-group.eu .